Ian Hunter

**Ian Hunter** (født 1939) er en britisk vokalist og låtskriver. 

Han var frontmann i glamrockgruppen Mott the Hoople fra 1969 til 1980. Siden den gang har han jobbet som soloartist og samarbeidet med mange andre musikere.

## Biografi
Ian Hunter startet karrieren sin med Colen York og Colin Broome i en skifflegruppe som opptrådte på et talentshow tidlig på 1960-tallet. De to nevnte var på den tiden medlemmer av et band kalt The Apex, som Hunter snart, senere dannet han Hurricane Henry and the Shriekers. I 1966 i London ble medlem av The Scenery, og i 1968 dannet han At Last The 1958 Rock and Roll Show, som senere endret navn til Charlie Woolfe. Han spilte i diverse band på slutten av 1960-tallet, inkludert The New Yardbirds, og akkompagnerte mange andre artister. Han jobbet også som journalist, veiarbeider og låtskriver.

Han ble med i bandet Mott The Hoople som sanger og pianist i 1969. Til tross for gode anmeldelser hadde Mott the Hoople problemer med å slå gjennom og var allerede på nippet til å gi opp da David Bowie hjalp dem på beina igjen ved å skrive hiten «All the Young Dudes», som ble en rockeklassiker. Men i 1980 forlot Hunter gruppen og satset på solokarrieren.

I 1975 ga Hunter ut sitt første soloalbum, *Ian Hunter,* som nådde topp 21 i UK og 50 på Billboard Hot 200. Videre fulgte albumene *All American Alien Boy* i 1976 og *Overnight Angels* i 1977. Hans bestselgende soloalbum er *[[You're Never Alone With A Schizophrenic]]* fra 1979. Albumet hadde medlemmer av Bruce Springsteens E Street Band som backingband og John Cale spilte piano og synthesizer på «Bastard». Singelen «Just Another Night» nådde Billboard Hot 100 på nummer 68. Hunters femte album *[[Short Back 'n' Sides]]* kom i 1981. Det ble ingen stor suksess i Storbritania eller USA men solgte bra i Skandinavia med en 18. plass på Sverigetopplistan og en 14. på VG-lista.

Han fortsatte å gi ut en rekke album på 1990- og 2000-tallet, og i 2009 kom albumet *Man Overboard* oppfølgeren til *Shrunken Heads* fra 2007. Kritikerne i USA fastslo at 70-åringen, med sin melodiske skapelse og poesi, var mer vital enn noensinne. Mens Hunter satt isolert under pandemien å skrev låter hjemme, og i stedet for å samle et band i studio, inviterte han musikere fra hele verden til å spille inn sine bidrag digitalt. Albumet *Defiance. Pt. 1* kom i 2023 og hadde en lang rekke kjente artister som Jeff Beck, Taylor Hawkins (Foo Fighters), Ringo Starr, Mike Campbell (Tom Petty & The Heartbreakers), Slash, Billy Gibbons (ZZ Top), Todd Rundgren, Johnny Depp og Robert Trujillo (Metallica). Oppfølgeren *Defiance. Pt. 2:* *Fiction* kom i 2024 med ennå flere kjente artister som Brian May (Queen), Taylor Hawkins, Lucinda Williams, Dean DeLeo (Stone Temple Pilots), Joe Elliott (Def Leppard), Billy Bob Thornton og Jeff Beck bidrag utgitt etter hans død.

## Diskografi

* *Ian Hunter*  – 1975
* *All American Alien Boy* – 1976
* *Overnight Angels* – 1977
* *[[You're Never Alone with a Schizophrenic]]* – 1979
* *[[Short Back 'n' Sides]]* – 1981
* *All Of The Good Ones Are Taken* – 1983
* *YUI Orta* med Mick Ronson – 1989
* Long Odds and out - Takes – 1994
* *Dirty Laundry* – 1995
* *The Artful Dodger* – 1996
* *Rant* – 2001
* *Man overboard* – 2009
* *When I'm President* med Rant Band – 2012
* *Fingers Crossed* med Rant Band – 2016
* *Defiance. Pt. 1* – 2023
* *Defiance. Pt. 2:* *Fiction* – 2024

## Referanser